Ο **Αλί Νταεΐ** (αγγλικά: *Ali Daei*, περσικά: علی دایی, ορθή προφορά: Αλί Ντοϊί, γενν. 21 Μαρτίου 1969) είναι Ιρανός πρώην επαγγελματίας ποδοσφαιριστής, ο οποίος αγωνιζόταν ως κεντρικός επιθετικός και νυν προπονητής και επιχειρηματίας. Αυτή τη στιγμή είναι ο ιδιοκτήτης και διευθύνων σύμβουλος της εταιρείας Νταεΐ Σπορτ (Daei Sport).

Ήταν αρχηγός της Εθνικής Ιράν και παραγωγικός σκόρερ, ο οποίος ήταν γνωστός για την ακρίβεια και την ικανότητά του στον αέρα. Ήταν ο κορυφαίος σκόρερ όλων των εποχών σε επίπεδο εθνικών ομάδων με 109 γκολ που σημείωσε για το Ιράν, ένα επίτευγμα που διατήρησε για 18 χρόνια και αναφέρεται στο Βιβλίο Γκίνες. Την επίδοση αυτή κατέρριψε ο Κριστιάνο Ρονάλντο στις 1 Σεπτεμβρίου 2021. Κατά τη διάρκεια της σταδιοδρομίας του, ο Νταεΐ διορίστηκε Πρέσβης Καλής Θέλησης της UNICEF το 2001. Μετά τον τελευταίο του αγώνα για το Ιράν το 2006, ήταν μέλος της επιτροπής ποδοσφαίρου της FIFA από τον Ιούνιο του 2007 έως το 2013.

Καριέρα ως ποδοσφαιριστής
-------------------------

### Πρώτα χρόνια

Ο Νταεΐ γεννήθηκε στο Αρνταμπίλ αρχαία πόλη του βορειοδυτικού Ιράν. Αποφοίτησε από το Τεχνολογικό Πανεπιστήμιο Σαρίφ στην Επιστήμη Υλικών (Μεταλλουργική) με πτυχίο B.Sc. Αγωνίστηκε για την ομάδα της πατρίδας του, Εστεγλάλ Αρνταμπίλ, όταν ήταν 19 ετών για ένα χρόνο σημειώνοντας 14 γκολ σε 20 συναντήσεις πρωταθλήματος. Η επόμενη ομάδα του ήταν η Ταξιράνι ΦΚ στην Τεχεράνη, όπου έπαιξε για μία σεζόν, πριν ενταχθεί σε μία άλλη ομάδα της Τεχεράνης, την Μπανκ Τετζαράτ ΦΚ. Έμεινε τέσσερα χρόνια στην ομάδα, σημειώνοντας 49 γκολ σε 75 αγώνες. Απέκτησε γρήγορα φήμη κυρίως χάρη στην ιδιαίτερη ικανότητά του στο σκοράρισμα.

### Μετακίνηση στην Ευρώπη

Το 1994 ο Νταεΐ εντάχθηκε σε μια από τις κορυφαίες ομάδες της χώρας, την Περσέπολις. Μετά την εξαιρετική του απόδοση στο Ασιατικό Κύπελλο του 1996, ο υπέγραψε συμβόλαιο με την Αρμίνια Μπίλεφελντ της Μπούντεσλιγκα, μαζί με τον συμπατριώτη του, Καρίμ Μπαγκερί σημειώνοντας 7 τέρματα σε 25 αγώνες.

Έγινε ο πρώτος Ασιάτης παίκτης που εμφανίστηκε σε αγώνα του Τσάμπιονς Λιγκ. Ωστόσο, στη Μπάγερν Μονάχου απέτυχε στη διοργάνωση. Αυτό, σε συνδυασμό με τον πρόγραμμα αγώνων της Εθνικής Ιράν, έκανε τον Νταεΐ να έχει βρει πολύ λίγο χρόνο για να παίξει. Ήταν δυσαρεστημένος με τη θέση του στην ομάδα και αποφάσισε να μετακομίσει στη Χέρτα Βερολίνου πριν από το τέλος του τριετούς συμβολαίου του, όταν ο Μπάγερν κέρδισε τον τίτλο της Μπουντεσλίγκα του 1999. Σημείωσε το πρώτο και δεύτερο γκολ του στο Τσάμπιονς Λιγκ στις 21 Σεπτεμβρίου 1999 σε αγώνα της φάσης ομίλων απέναντι στην Τσέλσι, στη νίκη της Χέρτα με 2-1. Σκόραρε επίσης στην ισοπαλία με 1-1 εναντίον της Μίλαν στο Στάντιο Τζουζέπε Μεάτσα. Ωστόσο, ακόμη και στη Χέρτα δεν ήταν ένας εξαιρετικά σημαντικός παίκτης, καθώς ήταν μόνο ένας από τους πολλούς επιτυχημένους παίκτες της ομάδας, οι οποίοι επρόκειτο να εκπληρώσουν τα όνειρα της Χέρτα στο Τσάμπιονς Λιγκ. Με τη Χέρτα σημείωσε μόνο επτά γκολ σε 44 συμμετοχές.

### Επιστροφή στην Ασία

Ο Νταεΐ έπαιζε σε πολλά φιλικά στην ηπειρωτική χώρα απέναντι σε αντιπάλους παγκόσμια κλάσης, αλλά δεν μπόρεσε να διατηρήσει μια σταθερή θέση στην αρχική σύνθεση του συλλόγου του. Το 2001, δεν ήταν μεταξύ των κορυφαίων σκόρερ στον προκριματικό γύρο της Ασίας και δεν κατάφερε να προκριθεί με το Ιράν στο Παγκόσμιο Κύπελλο ως αρχηγός για πρώτη φορά. Έγινε μέλος του πρωταθλήματος ΗΑΕ σε ηλικία 34 ετών, υπογράφοντας συμβόλαιο με την Αλ Σαμπάμπ Αλ Αραμπί Κλαμπ Ντουμπάι, με ελεύθερη μεταγραφή. Το 2003 αποχώρησε από την ομάδα των ΗΑΕ και εντάχθηκε στην παλιά του ομάδα στην Τεχεράνη, την Περσέπολις. Μετακόμισε από την Περσέπολις στη Σάμπα Μπάτερι, με ελεύθερη μεταγραφή, με μικρό συμβόλαιο. 

Πέρασε δύο χρόνια στη Σάμπα Μπάτερι, σημειώνοντας 23 γκολ, κερδίζοντας το Κύπελλο Ιράν και συμμετέχοντας στο ΑΦΚ Τσάμπιονς Λικγ. Μετά το Παγκόσμιο Κύπελλο του 2006 υπέγραψε σε μία άλλη ομάδα της Τεχεράνης, τη Σαϊπά, την 1η Αυγούστου 2006.

Στις 6 Μαρτίου 2007, ο Νταεΐ έλαβε πρόστιμο 2.000 δολαρίων και τέθηκε σε αναστολή για τέσσερις αγώνες από την Ποδοσφαιρική Ομοσπονδία Ισλαμικής Δημοκρατίας του Ιράν μετά από το περιστατικό σε αγώνα πρωταθλήματος, όπου έδωσε κουτουλιά στο πρόσωπο του Σέις Ρεζαεΐ. Στις 28 Μαΐου 2007, αφού η Σαϊπά κέρδισε το Πρωτάθλημα Ιράν 2006-07 σε έναν αγώνα εναντίον της Σανάτ Μες Κερμάν Φ.Κ. ο Νταεΐ ανακοίνωσε την αποχώρησή του από το ποδόσφαιρο και ότι θα επικεντρωθεί στην προπονητική του σταδιοδρομία.

### Διεθνής καριέρα

Ο Νταεΐ κλήθηκε στην Εθνική Ιράν στις 6 Ιουνίου 1993 για το Κύπελλο ΟΟΣ που πραγματοποιήθηκε στην Τεχεράνη, όπου έκανε το ντεμπούτο του για το Ιράν εναντίον του Πακιστάν. Το πρώτο του γκολ σημειώθηκε αμέσως μετά απέναντι στην Ταϊβάν. Συνέχισε τις εμφανίσεις στην εθνική ομάδα του και ανακηρύχθηκε πρώτος σκόρερ του τελικού προκριματικού γύρου της Ασίας για το Παγκόσμιο Κύπελλο του 1994, με τέσσερα γκολ σε πέντε αγώνες.

Ο Νταεΐ ανακηρύχθηκε κορυφαίος σκόρερ στον κόσμο σε επίσημες διεθνείς διοργανώσεις από τη Διεθνή Ομοσπονδία Ιστορίας και Στατιστικής Ποδοσφαίρου (IFFHS), έχοντας σημειώσει 22 γκολ σε επίσημους αγώνες για το Ιράν το 1996 (επίδοση που παραμένει ως η δεύτερη καλύτερη όλων των εποχών), συμπεριλαμβανομένων της τεσσάρων γκολ του απέναντι στη Νότια Κορέα στο Ασιατικό Κύπελλο Εθνών του 1996. Μέχρι το τέλος του Ασιατικού Κυπέλλου Εθνών του 1996, είχε σημειώσει 29 γκολ σε 38 εμφανίσεις για το Ιράν. Στην προκριματική φάση του Παγκόσμιου Κυπέλλου του 1998, ήταν και πάλι πρώτος σκόρερ, όπου σημείωσε 9 γκολ σε 17 αγώνες για το Ιράν, φτάνοντας εκείνη τη στιγμή, 38 γκολ σε 52 εμφανίσεις για τη χώρα του.

Με την εθνική ομάδα του Ιράν σε προσπάθειά του το 2006 σε αγώνα με το Λάος
Το 2000 είχε άλλη μια ιδιαίτερα παραγωγική διεθνή χρονιά με 20 γκολ. Στις 13 Νοεμβρίου 2003, ο Νταεΐ πίστευε ότι είχε ισοφαρίσει το ρεκόρ του Ούγγρο θρύλο Φέρεντς Πούσκας με 84 γκολ αφού σημείωσε ένα πέναλτι εναντίον της Βόρειας Κορέας σε έναν αγώνα για τα προκριματικά του Κυπέλλου Εθνών Ασίας στο στάδιο Αζάντι της Τεχεράνης. Ωστόσο, οι πανηγυρισμοί του διακόπηκαν, όταν μια κροτίδα που πέταξε στον αγωνιστικό χώρο ένας Ιρανός οπαδός, τραυμάτισε ένα Βορειοκορεάτη παίκτη, με αποτέλεσμα όλη η ομάδα να αποχωρήσει σε ένδειξη διαμαρτυρίας. Ο διαιτητής διέκοψε τον αγώνα στη συνέχεια, με το Ιράν να κερδίζει αυτόματα με 3-0. Παρά το γεγονός ότι το αποτέλεσμα ήταν υπέρ της ομάδας του, το γκολ του Αλί Νταεΐ που ισοφάρισε το ρεκόρ ακυρώθηκε. Σε προκριματικό αγώνα του Ασιατικού Κυπέλλου στις 28 Νοεμβρίου 2003 στην Τεχεράνη με αντίπαλο τον Λιβάνο, σημείωσε το 85ο διεθνές του γκολ, ξεπερνώντας τον Πούσκας στην πρώτη θέση στην ποδοσφαιρική ιστορία. Στις 17 Νοεμβρίου 2004 σημείωσε τέσσερα γκολ απέναντι στο Λάος σε προκριματικό αγώνα του Παγκοσμίου Κυπέλλου 2006, φτάνοντας τα 102 τέρματα και έγινε ο πρώτος παίκτης που σημείωσε 100 γκολ με εθνική ομάδα. Και εκείνη τη χρονιά ήταν ο κορυφαίος διεθνής σκόρερ της χρονιάς της IFFHS. Σημείωσε 27 γκολ σε διεθνή φιλικά, 23 σε προκριματικά του Ασιατικού Κυπέλλου, 14 σε τελική φάση του Ασιατικού Κυπέλλου, 9 στους Ασιατικούς Αγώνες και 36 σε προκριματικά του Παγκοσμίου Κυπέλλου. Διατήρησε το ρεκόρ κόσμου για 18 περίπου χρόνια. Με 148 συμμετοχές για το Ιράν ήταν κάτοχος του ρεκόρ διεθνών συμμετοχών της χώρας μέχρι το 2015. Παρά την κριτική για τη φυσική του κατάσταση, ο Νταεΐ αγωνίστηκε στο Παγκόσμιο Κύπελλο του 2006.

### Κολεγιακή σταδιοδρομία

Ο Νταεΐ ήταν αρχηγός της ποδοσφαιρικής ομάδας του Ισλαμικού Πανεπιστημίου Αζάντ στους Παγκόσμιους Διαπανεπιστημιακούς Αγώνες του 2007, σημειώνοντας χατ-τρικ στον τελικό αγώνα εναντίον του Πανεπιστημίου του Όσιγιεκ, όπου η ομάδα κέρδισε το χρυσό μετάλλιο.

Προπονητής
----------

Στην καλοκαιρινή Πανεπιστημιάδα του 2007, ο Νταεΐ ήταν υπεύθυνος ως προπονητής της εθνικής ομάδας φοιτητών του Ιράν. Διετέλεσε τεχνικός διευθυντής της ομάδας του Ισλαμικού Πανεπιστημίου Αζάντ στους Παγκόσμιους Διαπανεπιστημιακούς Αγώνες του 2009.

### Σαϊπά

Στις 8 Οκτωβρίου 2006 ο Νταεΐ ορίστηκε ως προσωρινός προπονητής της ομάδας και στη συνέχεια μονιμοποιήθηκε. Στις 28 Μαΐου, η Σαϊπά κατέκτησε το Πρωτάθλημα Ιράν στην πρώτη σεζόν του Νταεΐ στον σύλλογο. Πηγαίνοντας στη δεύτερη χρονιά του ως προπονητής, ο Νταεΐ παραιτήθηκε από τα καθήκοντά του. Τα αποτελέσματα της σεζόν 2007–08 δεν ήταν τόσο επιτυχημένα, καθώς η ομάδα τερμάτισε 11η στη βαθμολογία μεταξύ 18 ομάδων. Ωστόσο, ο Νταεΐ οδήγησε τη Σαϊπά στην πρόκριση στους προημιτελικούς του ΑΦΚ Τσάμπιονς Λιγκ, πριν αποχωρήσει για να αναλάβει ως προπονητής της Εθνικής Ιράν.

### Εθνική Ιράν

Στις 2 Μαρτίου 2008, η Ποδοσφαιρική Ομοσπονδία Ισλαμικής Δημοκρατίας του Ιράν πρόσλαβε επίσημα τον Νταεΐ ως νέο προπονητή της Εθνικής Ιράν. Παρόλο που παραδέχθηκε ότι ο ορισμός του ως προπονητής της Εθνικής ομάδας ήταν «έκπληξη», ο Νταεΐ αρνήθηκε να αφήσει την τρέχουσα προπονητική του δουλειά στη Σαϊπά και συνεπώς ανέλαβε διπλή σταδιοδρομία ως προπονητής έως ότου η Σαίπα προκρίθηκε στους προημιτελικούς του ΑΦΚ Τσάμπιονς Λιγκ, όπου ακολούθως ο Νταεΐ αποχώρησε από τη Σαϊπά με αμοιβαία συγκατάθεση. Ενώ ο Νταεΐ οδήγησε το Ιράν σε αξιοσέβαστο ρεκόρ 16-6, η τρίτη του ήττα στις 28 Μαρτίου 2009 από τη Σαουδική Αραβία με 1-0 στην Τεχεράνη, αποδείχθηκε ο τελευταίος αγώνας. Κατά τη διάρκεια της θητείας του ως προπονητή της εθνικής Ιράν, η ομάδα έφερε τα πιο άσχημα αποτελέσματα προκριματικών του Παγκοσμίου Κυπέλλου στην ιστορία της, με μία μόνο νίκη σε πέντε αγώνες. Μετά την ήττα στον προκριματικό του Παγκόσμιου Κυπέλλου 2010, ο Νταεΐ απολύθηκε από προπονητής μετά τον αγώνα. Ενώ εισήγαγε πολλούς νέους παίκτες, η ομάδα του Νταεΐ ήταν συχνά σε ρευστότητα ως προς το ποιος θα καλούνταν σε έναν αγώνα.

### Περσέπολις

 Ο Νταεΐ σε αγώνα της Περσέπολις εναντίον της Ναφτ Τεχεράνης, 23 Αυγούστου 2013.
Στις 28 Δεκεμβρίου 2009, επιλέχθηκε ως προπονητής της Περσέπολις. Στο τέλος της σεζόν 2009–10, η Περσέπολις τερμάτισε τέταρτη στο πρωτάθλημα, αλλά κατέκτησε το Κύπελλο Ιράν. Τη σεζόν 2010–11, η Περσέπολις τερμάτισε τέταρτη στο πρωτάθλημα και αποκλείστηκε στη φάση ομίλων του ΑΦΚ Τσάμπιονς Λιγκ, αλλά στο τέλος της σεζόν κέρδισε το Κύπελλο 2010–11. Στις 21 Ιουνίου 2011, ο Νταεΐ παραιτήθηκε από τον σύλλογο.

### Ραχ Αχάν

Στις 14 Ιουλίου 2011, ο Νταεΐ υπέγραψε συμβόλαιο ενός έτους με τη Ραχ Αχάν Τεχεράνης. Οδήγησε την ομάδα στην 11η θέση του πρωταθλήματος.

### Επιστροφή στην Περσέπολις

Στις 20 Μαΐου 2013, ο Νταεΐ υπέγραψε τριετές συμβόλαιο με την Περσέπολις, ύστερα από μακροχρόνιες διαπραγματεύσεις. Ήταν η δεύτερη φορά που υπέγραψε με την Περσέπολις και ξεκίνησε επίσημα το έργο του με την ομάδα την 1η Ιουνίου 2013. Ο πρώτος αγώνας ήρθε εναντίον του Τράκτορ, τον οποίο κέρδισε η Περσέπολις με 1-0. Στο τέλος της πρώτης σεζόν του η ομάδα τερμάτισε δεύτερη. Ο Νταεΐ απολύθηκε στις 10 Σεπτεμβρίου 2014, μετά από ένα κακό ξεκίνημα τη σεζόν 2014-15.

### Σάμπα Κομ

Την 1η Ιουλίου 2015, έγινε προπονητής της Σάμπα Κομ, υπογράφοντας συμβόλαιο δύο ετών. Σε δύο σεζόν με την ομάδα τερμάτισε στην ένατη και έβδομη θέση στο πρωτάθλημα, αντίστοιχα. Έφυγε από τη Σαμπά Κομ μερικές εβδομάδες πριν από την έναρξη της σεζόν 2016-17.

### Ναφτ Τεχεράνης

Ο Νταεΐ έχει προπονητής της Ναφτ Τεχεράνης στις 5 Ιουλίου 2016, υπογράφοντας διετές συμβόλαιο. Οδήγησε την ομάδα στην κατάκτηση του Κυπέλλου Ιράν, αλλά αποχώρησε από την ομάδα στο τέλος της σεζόν.

### Επιστροφή στη Σαϊπά

Ο Νταεΐ έγινε προπονητής της Σαϊπά στις 17 Μαΐου 2017 και έμεινε για δύο σεζόν στην ομάδα, πριν απολυθεί στο τέλος της σεζόν 2018-19.

Προσωπική ζωή
-------------

### Επιχειρηματική δραστηριότητα και φιλανθρωπία

Ο Νταεΐ κατέχει τη δική του εταιρεία κατασκευής εμφανίσεων ποδοσφαίρου με την επωνυμία *Daei Sport's Wears & Equipment*, όπου φτιάχνει αθλητικά είδη για αθλητικούς συλλόγους στο Ιράν σε διάφορους τομείς και για συλλόγους πρωταθλημάτων παγκοσμίως. Η εταιρεία του έφτιαχνε επίσης φανέλες για την Εθνική Ιράν. Έχει κάνει πολύ σημαντικές φιλανθρωπικές δωρεές και έχει εμφανιστεί σε φιλανθρωπικούς αγώνες ποδοσφαίρου σε όλο τον κόσμο (εμφανίστηκε στον αγώνα Κόσμος εναντίον Βοσνίας, μαζί με τον Ρομπέρτο Μπάτζο και άλλους). Εμφανίστηκε επίσης σε μια διαφήμιση της UNICEF και συνεργάζεται τακτικά με τον οργανισμό.

Συμμετείχε στις 18 Ιουλίου 2007 στο *90 Minutes for Mandela*, έναν αγώνα μεταξύ της *Africa XI* και της *Rest of World XI* για τον εορτασμό των γενεθλίων του Νέλσον Μαντέλα. Ο Νταεΐ έπαιξε περίπου 10 λεπτά στον αγώνα, που έληξε ισόπαλος με 3–3.

Στατιστικά σταδιοδρομίας
------------------------

### Σε συλλόγους

Συμμετοχές και γκολ ανά ομάδα, σεζόν και διοργάνωση| Ομάδα | Σεζόν | Πρωτάθλημα | Κύπελλο | Ηπειρωτικές | Άλλες | Σύνολο |
| --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Περσέπολις | 1994–95 | Azadegan League | 25 | 15 | 0 | 0 | — | — | 25 | 15 |
| 1995–96 | Azadegan League | 13 | 8 | — | 4 | 2 | 2**1** | 1 | 19 | 11 |
| Σύνολο | 38 | 23 | 0 | 0 | 4 | 2 | 2 | 1 | 44 | 26 |
| Αλ Σαντ | 1996–97 | Πρωτάθλημα ποδοσφαίρου Κατάρ | 16 | 10 | 2 | 0 | — | — | 18 | 10 |
| Αρμίνια Μπίλεφελντ | 1997–98 | Μπούντεσλιγκα | 25 | 7 | 1 | 0 | — | — | 26 | 7 |
| Μπάγερν Μονάχου | 1998–99 | Μπούντεσλιγκα | 23 | 6 | 4 | 0 | 5 | 0 | — | 32 | 6 |
| Χέρτα Βερολίνου | 1999–2000 | Μπούντεσλιγκα | 28 | 3 | 2 | 0 | 13 | 4 | 1 | 0 | 44 | 7 |
| 2000–01 | Μπούντεσλιγκα | 23 | 3 | 2 | 0 | 5 | 2 | 2 | 0 | 32 | 5 |
| 2001–02 | Μπούντεσλιγκα | 8 | 0 | 3 | 0 | 1 | 0 | — | 12 | 0 |
| Σύνολο | 59 | 6 | 7 | 0 | 19 | 6 | 3 | 0 | 88 | 12 |
| Αλ Σαμπάμπ | 2002–03 | Πρωτάθλημα ποδοσφαίρου ΗΑΕ | 21 | 11 | 0 | 0 | — | — | 21 | 11 |
| Περσέπολις | 2003–04 | Πρωτάθλημα ποδοσφαίρου Ιράν | 28 | 16 | 2 | 1 | — | — | 30 | 17 |
| Σάμπα Μπάτερι | 2004–05 | Πρωτάθλημα ποδοσφαίρου Ιράν | 25 | 12 | 5 | 3 | — | — | 30 | 15 |
| 2005–06 | Πρωτάθλημα ποδοσφαίρου Ιράν | 26 | 11 | 2 | 2 | 6 | 5 | 1 | 2 | 35 | 20 |
| Σύνολο | 51 | 23 | 7 | 5 | 6 | 5 | 1 | 2 | 65 | 35 |
| Σαϊπά | 2006–07 | Πρωτάθλημα ποδοσφαίρου Ιράν | 26 | 10 | 1 | 0 | — | — | 27 | 10 |
| Σύνολο σταδιοδρομίας | 287 | 112 | 24**2** | 6**2** | 34 | 13 | 6 | 3 | 351**2** | 134**2** |

### Διεθνή

| Ιράν |
| --- |
| Έτος | Συμμ. | Γκολ |
| 1993 | 16 | 7 |
| 1994 | 1 | 0 |
| 1995 | 0 | 0 |
| 1996 | 18 | 22 |
| 1997 | 17 | 9 |
| 1998 | 13 | 9 |
| 1999 | 5 | 2 |
| 2000 | 19 | 20 |
| 2001 | 16 | 10 |
| 2002 | 4 | 2 |
| 2003 | 9 | 5 |
| 2004 | 16 | 17 |
| 2005 | 9 | 4 |
| 2006 | 6 | 2 |
| Σύνολο | 149 | 109 |

Πηγή : RSSSF

Τίτλοι και διακρίσεις
---------------------

### Συλλογικές

* Πρωτάθλημα Ιράν: 1995–96

**Μπάγερν Μονάχου**

* Μπούντεσλιγκα: 1998–99
* Λιγκ Καπ Γερμανίας: 1998–99

**Σάμπα Μπάτερι**

* Κύπελλο Ιράν: 2004–05
* Καπ Ιράν: 2005

**Σαϊπά**

* Πρωτάθλημα Ιράν: 2006–07

### Διεθνείς

**Ιράν U23**

* Ασιατικοί Αγώνες: χρυσό μετάλλιο 2002

**Ιράν**

* Ασιατικοί Αγώνες: 1998
* Τσάλεντζ Καπ Ασίας-Ωκεανίας: 2003
* Πρωτάθλημα Ομοσπονδίας Δυτικής Ασίας: 2004

### Προπονητής

**Σαϊπά**

* Πρωτάθλημα Ιράν: 2006–07

**Ιράν**

* Πρωτάθλημα Ομοσπονδίας Δυτικής Ασίας: 2008

**Περσέπολις**

* Κύπελλο Ιράν (2): 2009–10, 2010–11

**Ναφτ Τεχεράνης**

* Κύπελλο Ιράν: 2016–17

### Ατομικές

#### Ως παίκτης

* Ασιάτης Ποδοσφαιριστής της Χρονιάς: 1999
* Κορυφαίος σκόρερ της χρονιάς στον κόσμο της IFFHS (2): 1996, 2004
* Πρώτος σκόρερ Κυπέλλου Εθνών Ασίας 1996 με 8 γκολ
* Τάγμα του Θάρρους: 2005
* Hall of Fame Ασιατικού Ποδοσφαίρου: 2014
* IFFHS Θρύλοι: 2016
* Διαχρονική 11άδα Οπαδών του Ασιατικού Κυπέλλου Εθνών: 2018

#### Ως προπονητής

* Ιρανός Προπονητής της Χρονιάς: 2006

Δείτε επίσης
------------

* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑  «ALI DAEI (IRAN/PERSEPOLIS/AL-SADD) 1996, 2004». Ανακτήθηκε στις 27 Μαρτίου 2021.
2. ↑  «Ali Daei in Guinness World Records 2014 as best goalscorer». IRNA.. Ανακτήθηκε στις 17 Νοεμβρίου 2019.
3. ↑  «Cristiano Ronaldo breaks iconic record for most goals scored in international matches». Ανακτήθηκε στις 1 Σεπτεμβρίου 2021.
4. ↑  «FIFA : Rampant Ronaldo seizes the outright record». Αρχειοθετήθηκε από το πρωτότυπο στις 23 Μαρτίου 2022. Ανακτήθηκε στις 21 Δεκεμβρίου 2021.
5. ↑  «Παγκόσμια, ευρωπαϊκά ποδοσφαιρικά ρεκόρ και οι παρουσίες των Ελλήνων!». Ανακτήθηκε στις 1 Νοεμβρίου 2022.
6. ↑  «UNICEF appoints Daei GMCJ goodwill harbinger», *IRNA*, 1 Σεπτεμβρίου 2001, ανακτήθηκε στις 29 Ιουνίου 2018
7. ↑  «FIFA Football Committee». *fifa.com*. Αρχειοθετήθηκε από το πρωτότυπο στις 25 Ιουνίου 2011. Ανακτήθηκε στις 30 Ιουλίου 2007.
8. ↑  حذف نام علی دایی از کمیته فوتبال فیفا (στα Περσικά). fararu.com. Ανακτήθηκε στις 17 Ιουνίου 2013.
9. 1 2 3 4  «Ο Αλί Νταεΐ έχει το ρεκόρ που ζηλεύει ο Κριστιάνο Ρονάλντο». Ανακτήθηκε στις 8 Ιουνίου 2023.
10. ↑  «Daei, Ali». Ανακτήθηκε στις 26 Οκτωβρίου 2023.
11. ↑  «علی دایی و مرحوم حجازی در تیم بانک تجارت». *khabaronline.ir* (στα Περσικά). Ανακτήθηκε στις 29 Ιουλίου 2018.
12. ↑  «Chelsea crash in Berlin». BBC Sport. 21 Σεπτεμβρίου 1999.. Ανακτήθηκε στις 2 Οκτωβρίου 2018.
13. ↑  «UEFA : Milan-Hertha». 21 Σεπτεμβρίου 1999. .
14. ↑  علي دايي با قراردادي يك ساله به تيم سايپا پيوست (στα Περσικά). ISNA. Αρχειοθετήθηκε από το πρωτότυπο στις 10 Ιανουαρίου 2008. Ανακτήθηκε στις 1 Αυγούστου 2006.
15. ↑  «Ali Daei suspended for 4 games». IRNA. Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 7 Μαρτίου 2007.
16. ↑  علي دايي رسما از فوتبال كناره‌گيري كرد (στα Περσικά). ISNA. Αρχειοθετήθηκε από το πρωτότυπο στις 31 Μαΐου 2007. Ανακτήθηκε στις 28 Μαΐου 2007. «Ali Daei calls it a Day». Herald Sun. 30 Μαΐου 2007. Αρχειοθετήθηκε από το πρωτότυπο στις 2012-06-29.. Ανακτήθηκε στις 4 Ιουνίου 2007.
17. ↑  «IFFHS AWARDS 1996». Ανακτήθηκε στις 21 Σεπτεμβρίου 2023.
18. 1 2  «Cristiano Ronaldo, Ali Daei and Why International Goals Don't Tell the Full Story». Ανακτήθηκε στις 2 Ιουλίου 2023.
19. 1 2  «KOCSIS SZÉDÜLETES 23-ASA; PUSKÁS NÉGY NAPTÁRI ÉVE IS LISTÁS, 1». Αρχειοθετήθηκε από το πρωτότυπο στις 26 Ιανουαρίου 2024. Ανακτήθηκε στις 26 Ιανουαρίου 2024.
20. 1 2  «FIFA : Ali Daei: The Iranian Lion King and a goalscoring giant». Αρχειοθετήθηκε από το πρωτότυπο στις 23 Ιουλίου 2023. Ανακτήθηκε στις 23 Ιουλίου 2023.
21. ↑  «Revealing the person who was tied by Ronaldo: Asia's No. 1 center, played for Bayern, and even C Milan's Blues». Αρχειοθετήθηκε από το πρωτότυπο στις 3 Δεκεμβρίου 2023. Ανακτήθηκε στις 5 Νοεμβρίου 2021.
22. ↑  «Ali Daei the Iran hero who bagged 109 international goals». Ανακτήθηκε στις 14 Μαΐου 2020.
23. ↑  «Michael's Sports Statistics : Football's All-Time International Goalscoring Record – Part I». Αρχειοθετήθηκε από το πρωτότυπο στις 1 Δεκεμβρίου 2021. Ανακτήθηκε στις 1 Δεκεμβρίου 2021.
24. 1 2  «ALI DAEI». Ανακτήθηκε στις 2 Ιουλίου 2023.
25. ↑  «Οι 10 κορυφαίοι σκόρερ σε εθνικό επίπεδο». Ανακτήθηκε στις 31 Μαρτίου 2021.
26. ↑  «Iran - Record International Players». Ανακτήθηκε στις 2 Δεκεμβρίου 2023.
27. ↑  «Iran's Daei denies he is past his best». Ανακτήθηκε στις 7 Μαρτίου 2008.
28. ↑  دايي هنوز مهاجم اول تيم ملي است (στα Περσικά). hamshahrionline.ir. Ανακτήθηκε στις 21 Ιουνίου 2012.
29. ↑  «مسابقه‌هاي قهرماني 2007 دانشجويان جهان - اتريش هت‌تريك "علي دايي" فوتبال دانشجويان ايران را قهرمان كرد دو طلا و يك نقره، حاصل كار نمايندگان كشورمان», *ISNA*, 6 Οκτωβρίου 2007, 8607-07247, ανακτήθηκε στις 29 Ιουνίου 2018
30. ↑  «Ali Daei take charge of Iran Student team», *Iran Sports Press*, 16 June 2007, ανακτήθηκε στις 29 June 2018
31. ↑  «Daei with Azad University football team in Interuniversity Games», *Mehr News Agency*, 9 Οκτωβρίου 2009, 36312, ανακτήθηκε στις 29 Ιουνίου 2018
32. ↑  علي دايي : پس از مشورت با بزرگترها مربيگري تيم سايپا را قبول كردم (στα Περσικά). IRNA. Αρχειοθετήθηκε από το πρωτότυπο στις 26 Σεπτεμβρίου 2007. Ανακτήθηκε στις 9 Οκτωβρίου 2006.
33. ↑  «Ali Daei 'surprised' by Iran football coach job». Αρχειοθετήθηκε από το πρωτότυπο στις 9 Μαρτίου 2008. Ανακτήθηκε στις 5 Μαρτίου 2008.
34. ↑  دايي شرط كميته فني باشگاه پرسپوليس را رد كرد (στα Περσικά). varzesh3.com. 21 Ιουνίου 2011. Ανακτήθηκε στις 17 Ιουλίου 2011.
35. ↑  علي\_‌دايي\_سرمربي\_راه‌آهن\_شد [Ali Daei becomes head coach of Rah Ahan] (στα Περσικά). varzesh3.com. 14 Ιουλίου 2011. Ανακτήθηκε στις 9 Απριλίου 2013.
36. ↑  علی دایی سرمربی پرسپولیس شد [Official: Ali Daei is head coach of Persepolis] (στα Περσικά). Persepolis FC. 20 Μαΐου 2013. Αρχειοθετήθηκε από το πρωτότυπο στις 15 Ιουνίου 2013. Ανακτήθηκε στις 20 Μαΐου 2013.
37. ↑  دایی سرمربی نفت تهران شد Αρχειοθετήθηκε 2016-08-09 στο Wayback Machine.
38. ↑  «Stars named for Mandela match». BBC. 12 Ιουλίου 2007. Αρχειοθετήθηκε από το πρωτότυπο στις 18 Αυγούστου 2007.. Ανακτήθηκε στις 29 Ιουλίου 2007.
39. ↑  «Ali Daei international appearances and goals». Αρχειοθετήθηκε από το πρωτότυπο στις 3 Ιουνίου 2021. Ανακτήθηκε στις 19 Ιουνίου 2022. CS1 maint: Unfit url (link)
40. ↑  «Asian Cup 1996 (Final Tournament) - Goal Scorers». Ανακτήθηκε στις 24 Δεκεμβρίου 2021.
41. ↑  «IFFHS announce the 48 football legend players». IFFHS. 25 Ιανουαρίου 2016. Αρχειοθετήθηκε από το πρωτότυπο στις 24 Σεπτεμβρίου 2019. Ανακτήθηκε στις 14 Σεπτεμβρίου 2016.
42. ↑  «Fans' Best XI Announced!». *The-AFC.com*. AFC. 16 Νοεμβρίου 2018. Ανακτήθηκε στις 10 Δεκεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλί Νταεΐ** |

* Αλί Νταεΐ στη FIFA (αρχειοθετημένος) (Αγγλικά)Edit on Wikidata

* Αλί Νταεΐ's προφίλ παίκτη στο National-Football-Teams.comEdit on Wikidata
* Περιοδικό Ειδήσεων Αλί Νταεΐ

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ασιάτης Ποδοσφαιριστής της Χρονιάς |
| --- |
|  |
| Βραβείο IFFHS (1988–1992) | 
* 1988:  Ραντί
* 1989:  Τζου-σανγκ
* 1990:  Τζου-σανγκ
* 1991:  Τζου-σανγκ
* 1992:  Μιούρα
 |
|  |
| Βραβείο ΑΦΚ (1994–παρόν) | 
* 1994:  Αλ-Οουαϊράν
* 1995:  Ιχάρα
* 1996:  Αζίζι
* 1997:  Νακάτα
* 1998:  Νακάτα
* 1999:  Νταεΐ
* 2000:  Αλ-Τεμιγιάτ
* 2001:  Ζιγί
* 2002:  Όνο
* 2003:  Μαχνταβίκια
* 2004:  Καρίμι
* 2005:  Αλ-Μοντασαρί
* 2006:  Χαλφάν
* 2007:  Αλ-Καχτανί
* 2008:  Τζεπάροβ
* 2009:  Έντο
* 2010:  Ογκνενόφσκι
* 2011:  Τζεπάροβ
* 2012:  Κέουν-χο
* 2013:  Τζι
* 2014:  Αλ-Σαμρανί
* 2015:  Χαλίλ
* 2016:  Αμπντουλραχμάν
* 2017:  Χαρμπίν
* 2018:  Χασάν
* 2019:  Αφίφ
* 2020–2021: Δεν έγινε απονομή
* 2022:  Αλ-Ντοσαρί
 |

 |